Wolfsberg (Koruška)
Wolfsberg (slovenski: Volšperk ili Volčji breg) je grad na jugu Austrije od 25,083 stanovnika, on je i administrativni centar Okruga Wolfsberg.

Geografske karakteristike

Wolfsberg leži na jugu Koruške u dolini rijeke Lavant, u podnožju masiva Koralpe.

Historija

U samom gradu i okolici pronađeno je puno nalaza iz brončanog (Halštatska kultura]]) i rimskog doba. Tim krajem od 11. vijeka vladaju Babenbergovci, Wolfsberg je status grada dobio 1331.

Za srednjeg vijeka vinogradarstvo je bilo najvažniji prihod grada, a kasnije izrada i trgovanje željeznom robom. 
Grad je tek od 1759. postao dio Austrije.

Znamenitosti

Najveća znamenitost Wolfsberga je kasnoromanička parohijska crkva (prvi put dokumentirana 1216), to je trobrodna bazilika s romaničkim portalom (oko 1240.) i gotičkim i ranobaroknim dogradnjama, gotičkim korom i kasnogotičkom kapelom sv. Katarine. 

Pored tog to je i zamak podignut na brežuljku (prvi put dokumentiran 1178. kao vlasništvo biskupije Bamberg), proširen u 16. vijeku, i nesretno restauriran u duhu historicizma između 1846. - 1853. i  zamak Bayerhofen (dograđen u drugoj polovici 16. vijeka) s arkadama u dvorištu (oko 1560. - 1565.). 

Pored grada leže dvorci Silberberg (16. vijek), Reideben renesansna građevina podignuta oko 1550. i ruševine 
zamka Moosheim iz 16. vijeka.

Privreda

Industrija Wolfsberga proizvodi cipele, tekstil, metalne konstrukcije i predmete, a dosta zaposlenih radi u tercijarnom sektoru i građevinarstvu.

Pobratimski gradovi 

, Herzogenaurach
, Várpalota

Izvori

Vanjske veze 

 Službene stranice Wolfsberga 
Gradovi i naselja Koruške
Gradovi u Austriji